ເດືອນທັນວາ
ອົງການໄຈກ້າ ປະເທດຍີ່ປຸ່ນ ສົມທົບກັບ ອົງການອາສາສະໝັກນາໆຊາດຍີ່ປຸ່ນ ໄອວີ-ເຈແປນ (IV-JAPAN) ໃຫ້ທຶນຊ່ວຍເຫຼືອອີກ 2 ຕື້ກວ່າກີບ ຫຼື 250.577 ໂດລາສະຫະລັດ ໃນການພັດທະນາທັກສະສີມືຂອງຄູເຝິກຊ່າງໄມ້ ທີ່ໂຮງຮຽນອາຊີວະສຶກສາຂອງ ສປປ ລາວ.
ອົງການອາຫານໂລກ (WFP) ແລະ ສະຫະປະຊາຊາດ ກອງທຶນສໍາລັບປະຊາກອນ(UNFPA) ໄດ້ຮ່ວມມືກັນເພື່ອຊຸກຍູ້, ສົ່ງເສີມການປຶກສາຫາລື ແລະ ເພີ່ມການໃຫ້ທຶນຊ່ວຍເຫຼືອ ສປປ ລາວ ໃນດ້ານວຽກງານໄວໜຸ່ມຍິງ.
ອົງການຟຣັ່ງໂກໂຟນີ ປະຈໍານະຄອນຫຼວງວຽງຈັນ (AUF) ຮ່ວມກັບກະຊວງສຶກສາທິການ ແລະ ກິລາ, ມະຫາວິທະຍາໄລແຫ່ງຊາດ ແລະ ສະພາການຄ້າ ແລະ ອຸດສາຫະກໍາແຫ່ງຊາດລາວ ເປີດເວທີສົນທະນາປຶກສາຫາລືຄັ້ງທໍາອິດ ເພື່ອປັບປຸງ ແລະ ນໍາສະໜີຫຼັກສູດການຮຽນສໍາລັບນັກສຶກສາ ແມ່ນຖືຶກຕ້ອງຕາມຄວາມຮຽກຮ້ອງຕ້ອງການຂອງຕະຫຼາດແຮງງານ ແລະ ໄດ້ຄຸນະພາບ ທັງເປັນການຊ່ວຍໃຫ້ເຂົາເຈົ້າກ້າວເຂົ້າສູ່ການປະກອບອາຊີບໄດ້ຢ່າງວ່ອງໄວ ແລະ ມີປະສິດທິພາບ.
ຫ້ອງການສຶກສາທິການ ແລະ ກິລາ (ສກມ) ເມືອງທຸລະຄົມ ຈັດພິທີປະກາດຈົບຊັ້ນມັດທະຍົມຕອນຕົ້ນບຳລຸງທົ່ວເມືອງຢ່າງເປັນທາງການ ແລະ ເປັນເມືອງອັນດັບທີ 3 ຂອງແຂວງວຽງຈັນ ໃນຕອນເຊົ້າຂອງວັນທີ 27 ທັນວາ ຜ່ານມາ ທີ່ສະໂມສອນຫ້ອງວ່າການປົກຄອງເມືອງດັ່ງກ່າວ, ໂດຍການເປັນກຽດເຂົ້າຮ່ວມຂອງທ່ານ ບົວລານ ສິລິປັນຍາ ຮອງລັດຖະມົນຕີ ກະຊວງສຶກສາທິການ ແລະ ກິລາ,